Propete Amos nê biŋ kêtu propete samob nêŋ biŋ ŋamataŋa, taŋ teto sa kêsêp buku teŋ tomalageŋ. Têna kêkôc eŋ aŋga malac Judaŋa teŋ, mago eŋ gêjam mêtê lau aŋga gamêŋ Israelŋa gêdêŋ jala 800 ma 700 gêmuŋ Kilisi gêmêŋ nomŋa ŋasawa. Gêdêŋ ŋasawa tonaŋ lau sêpô lêna gêŋ teŋ atom, sêmoa ŋajamgeŋ. Êsêac sêlic nêŋ om ma sêsaê gebe sêmoa towamageŋ. Mago Amos gêlic amboac teŋ. Eŋ kêsaê gebe lau tolêlômgeŋ sêmoa ŋajam ma êsêac sêmoa ŋajam ŋam kêsêp nêŋ sêmêtôc lau ŋalêlôm sawa kesogeŋ to nêŋ sêkôniŋ êsêacŋa. Lau sêlic om, tageŋ nêŋ ŋalêlôm gêwiŋ atom. Êsêac sêjam kauc gebe sêmoa towamageŋ, mago sêsau tauŋ. Tec Amos gêjam mêtê lau toôli palêgeŋ ma kêtêc tau atom. Eŋ kêsôm Anôtô êmêtôc lau ŋawae lasê. Eŋ kêjatu gebe Biŋgêdêŋ ŋalêŋ êsa êtôm bu keseleŋ ma kêsôm gebe Moae Apômtau taê walô nê launêŋ ŋagêdô, taŋ gacgeŋ sêmoa mateŋ jali naŋ (5:15).
"Aê oc jawi Damaskusnêŋ keso têlêac me aclêŋa ŋagêjô siŋ atom,
gebe êsêac sêlêsa Gilead popoc to sêlêsu êsêac.
ma êndaŋgac Benhadadnê andu kiŋŋa.
to ŋac, taŋ kêmêgôm tôc kiŋŋa gêŋgôŋ Bet-Eden naŋ su.
Apômtaunê biŋ tau tonec.
"Aê jawi Gasanêŋ keso têlêac me aclêŋa ŋagêjô siŋ atom,
gebe êsêac sêjaŋgo lau-m samuc teŋ su gebe sêkêŋ êsêac sêsêp lau Edom lemeŋ.
ma êndaŋgac ŋaandu kiŋŋa su.
to ŋac, taŋ kêmêgôm tôc kiŋŋa gêŋgôŋ Askalon naŋ su.
Apômtaunê biŋ tau tonec.
"Aê jawi Tirusnêŋ keso têlêac me aclêŋa ŋagêjô siŋ atom,
ma taêŋ gêjam poac lasitêwaiŋa atom.
ma kêtiŋ nê taê walô lauŋa su.
to têtac kêmoatiŋ tôŋ gedeŋ tôŋgeŋ.
"Aê jawi lau Amon nêŋ keso têlêac me aclêŋa ŋagêjô siŋ atom,
gebe êsêac sêkac lauo, taŋ sêmoa teŋ naŋ, gêŋgic aŋga Gilead,
gebe sêŋgôm tauŋ nêŋ nom ŋamadiŋ êtu kapôêŋ.
ma êndêŋ taŋ mu êmbuc êndêŋ bêc mulaiŋa.
Apômtaunê biŋ tau tonec.
